கேள்வி: மதுரை மீனாட்சியம்மை பிள்ளைத்தமிழ் - தொடை நயம் பற்றி விளக்கவும்.
பதில்: ஆசிரிய விருத்தத்தால் அமைந்த மீனாட்சியம்மைப் பிள்ளைத்தமிழ் நூலில் தொடை நலம் சிறந்து விளங்குகிறது. * "கரைக்கும் கடாமிரு கவுட்குட முடைந்தூற்று" என கூழைமோனையும் * "இரைத்துத் திரைத்துத் நுரைத்தொரு" * "மூதண்ட வேதண்ட கோதண்டமொடு" என கூழை எதுகையும், * "செங்கயல் கிடக்கும் கருங்கட் பசுந்தோகை" என கூழை முரணும், * "மூலத்தலத்து முளைத்தமுழு முத்தம் தருகவே" என முற்று மோனையும், * "வாளிகள் கூளிகள் காளிகள் ஞாளியிலாளியின்" என முற்று எதுகையும், * "செஞ்சூட்டு வெள்ளோதிமம்", "வெண்புயலும் கரும்புயலும்" என இணை முரணும், :: *கடகளி றுதவுக பாய்மிசைப் போர்த்தவள் ::கவிகுவி துறுகலின் வாரியைத் தூர்த்தவள் ::கடல்வயிறெரியவொள் வேலினைப் பார்த்தவள் ::கடிகமழ் தருமலர் தார்முடிச் சேர்த்தவள் ::இடியுக அடலரி ஏறுகைத் தார்த்தவள்...." என அடி இயைபுத் தொடையும் வந்து ஒலிநயம் சிறக்கக் காணலாம்.